google/wiki40b huggingface dataset:
Eventyrland (film)

Eventyrland er en norsk film fra 2013. Filmen er regissert Arild Østin Ommundsen. Han har selv også  sørget for både manus, foto og klipp i filmen. Innspillingen gikk over 18 måneder, noe som er svært uvanlig lang tid. Filmmusikken er komponert av Thomas Dybdahl. Filmens hovedperson Jenny portretteres av Silje Salomonsen, som er hennes første hovedrolle i norsk film. Filmen veksler mellom å være en intens spenningsfilm og en fin kjærlighetshistorie.
Filmen ble nominert som beste norske kinofilm under Amandaprisen i 2013.

Handling

Jenny er en kvinne som akkurat har kommet ut etter å ha sonet en dom i fengsel. Hennes drøm er  å bygge et hjem for seg og sin datter. Det blir vanskelig når fortiden truer med å innhente henne. De vanskelige valgene som vil avgjøre absolutt alt tvinger seg fram, og krever drastisk handling av Jenny. Det er en  fortelling om et drap som aldri skulle ha skjedd, om venner man aldri skulle stolt på og om en gjeld som bare øker for hvert avdrag. Det blir en tilværelse der Jenny har tapt alt, men hun har likevel alt å vinne: datteren.
Ullensakers piker

Ullensakers piker er en erotisk folkevise som har overlevd i muntlig tradisjon, men som også finnes som skillingstrykk. I disse trykkene er de erotiske strofene vanligvis sløyfet eller nedtonet, men noen skillingsviseforleggere dristet seg til å trykke hele visens dristige innhold, men disse trykkene var alltid helt anonyme.
Alf Prøysen presenterte den pyntelige versjonen i 1957 i sin visespalte i «Magasinet for alle».

De erotiske strofene

Og naar de saa har turet og hjem igjen skal gaae,

De seer sig om i Stuen, faaer en Ven at lide paa,

For i Aften hav Tak,

Mørkt bli'er det i Nat,

Jeg er saa red at Skjælmene paa Veien ta'r mig fat.

Han mærker snart Signalet, og følger Pigen hjem,

Og hjælper af hende Klæderne og følger med i Seng.

Strax en Kys han da faaer,

Og paa Brystet han ta'er,

Og Pigens Blod det rinder, som det fuldt af Fluer var.

Nu vil hun ikke længer, han paa Barmen røre skal,

Men følger ham saa venlig udi sin mørke Dal,

Der er Bakker og Strand,

Og en Kilde med Vand,

Som herlig pryder Skoven udi det mørke Land.

Og midt udi Dalen en Hule aabner sig.

Der følger hun hans Lille for at faa skjule sig.

Udi Kilden saa varm,

Der blev Glæde og Alarm,

Og stakkels lille Adam blev hastig mat og arm.

Gud hielpe alle Gutter, som Lyst til Dalen faa;

Thi Pigens Dal er frugtbar skjønt tidt er tørre Aar.

Snart med Barnet paa Skjød,

Dem beklager sin Nød,

De faaer dyrt betale, for de i Skoven løb.

Tekst fra «Magasinet for alle»

1.Om fremmede personer vi synger gang på gang,

men om våre bygdens piker vi aldrig hører sang,

om de piker i flor som i Ullensaker bor

om dem vi synge vil, om vi aldri kan et ord.
2.Til kirken går de alle de hører og de ser,

alt hva der foretages av alle og enhver.

De med andakt så stor merker klokkerens ord,

og lytter også gjerne til de sangere i kor.
3.Men hva vi må oss lære for å leve her på jord,

den tingen de forglemmer og derfor prestens ord.

Blott som avner for vind går forbi deres sinn

og for at se og blive sett kun derfor går de inn.
4.De først og fremst betrakter de gutter som der er,

dernest på stasens mønster på alle og enhver.

Hvordan kjoler de bar hvordan sløyferne var

om fedrene gikk riktig når barnet de frembar.
5.På alle baller og på danser er deres rette sted,

de elsker ikke stillhet som de kun kjedes ved.

Blott ved musikk og sang og ved glassenes klang

og om det er en gutt som vil tage dem på fang.
6.Han merker straks signalet og følger henne hjem,

men ofte bliver veien lang forinnen de når frem,

og han kysser hennes munn rundt om livet han tar

da koker hennes blod som det fullt av fluer var.
7.Om kjærlighet de taler med mange smukke ord,

og begge er de glade de i Ullensaker bor,

der bukker og strand og en kilde med vann

og skogen trives herlig i dette skjønne land.
8.Gud hjelpe hver en ungkar som her i bygden går,

for pikene i Ullensaker inte fred han får.

Når med barnet på skjød, hun beklager sin nød

da får han dyrt betale alt det som han forbrød.
Det kinesisk-albanske brudd

Det kinesisk-albanske brudd, (kinesisk: 中阿决裂, pinyin: Zhōng-Ā Juéliè) i 1978 var bruddet mellom Kinas kommunistiske parti og Arbeidets Parti i Albania. Albania var det eneste østeuropeiske landet som hadde valgt Kinas side i bruddet mellom Kina og Sovjetunionen på begynnelsen av 1960-årene – selv om også Romania i noen grad slo inn en noe mer kinavennlig linje da.
Selv om dette var liten betydning i verdenspolitikken, laget det et stort brudd i den maoistiske bevegelsen. De fleste maoistiske organisasjoner fulgte Kina, noen grupperinger valgte den albanske linjen mens andre delte seg i to.
Forbindelsene mellom Kina og Albania hadde stagnert rundt 1970 og da Kina begynte å bryte sin internasjonale isolasjon på begynnelsen av 1970-årene, begynte Mao Zedong og de andre kommunistiske lederne i Kina å revurdere sin forbindelse til Albania. Som svar begynte Albanias leder Enver Hoxha å utvide Albanias kontakter med utenomverdenen. Albania åpnet forhandlinger om handel med Frankrike og Italia og nye asiatiske og afrikanske stater og normaliserte forholdene til Jugoslavia og Hellas i 1971. Albanske ledere var bestyrtet over Kinas nye kontakt med USA, og albanske medier ignorerte totalt president Richard Nixons besøk til Kina i 1972. Til tross for dette stod Albania bak en resolusjon i FN som gav Kina adgang i FN.
Albania arbeidet aktivt for å redusere sin avhengighet av Kina ved å øke sin handel og forbedre diplomatiske og kulturelle forbindelser med andre land, særlig i Vest-Europa. Men Albania holdt seg vekk fra KSSE og var det eneste landet i Europa (ved siden av Andorra) som ikke tok del i Helsingfors-konferansen i juli 1975.
Snart etter Maos død i 1976, i lys av fjerningen av firerbanden, og for å vise sin avvisning av det nye lederskapet i Kinas kommunistiske parti, kritiserte Hoxha dem og deres pragmatiske USA-politikk. Kina svarte med å invitere Josip Tito til Beijing i 1977 og stanset hjelpeprogrammene til Albania i 1978.
Bruddet med Kina førte ikke til at Albania fant noen annen stormakt å samarbeide med. Tirana ignorerte fremstøt fra både Sovjetunionen og USA. I stedet økte Albania diplomatiske forbindelser med Vest-Europa og vektla mer selvforsyning som hjørnesteinen i landets økonomiske utvikling.

Bruddets virkning i Norge

I Norge støttet AKP(m-l) helt og holdent Kina og tolket Albanias oppførsel som resultat av en kontrarevolusjon. Kommunistisk Arbeiderforbund derimot, tok Albanias side i konflikten. Imidlertid brøt det etter en stund ut en organisasjon fra Kommunistisk Arbeiderforbund som ikke syntes organisasjonen gikk langt nok. Disse dannet Marxist-leninistisk forbund.
Megalognatha

Utseende

Middelsstore, avlange, glatte og blanke, gjerne rød- eller gulaktige bladbiller. Antennene er trådformede.

Levevis

Både larvene og de voksne (imago) er planteetere, ofte på busker og trær. Noen av artene kan opptre i store mengder og snauspise vertsplantene i enkelte år. De voksne billene flyr godt og kan forflytte seg over betydelige avstander.

Utbredelse

Slekten er utbredt i Afrika.
Whistle While You Work

«Whistle While You Work» er en amerikansk sang med melodi av Frank Churchill og tekst av Larry Morey. Den ble skrevet til den animerte Walt Disney-filmen Snøhvit og de syv dvergene fra 1937. Sangen ble fremført i filmen, i det minste uoffisielt, av stemmeskuespiller, Adriana Caselotti, som Snøhvit.

I popkulturen

Sangen høres i Frank Capras Oscar-vinnende film fra 1938, Du kan ikke ta det med dig (You Can't Take It With You.
Den høres også filmen Splash, Too fra 1988, oppfølgeren til Splash fra 1984, under scenen hvor Allen og Madison renoverer sitt nye hjem som Allens bror Freddie skaffet dem etter at han solgte sin leilighet og etterpå plyster også Madison sangen mens hun lager frokost.

Norsk versjon

Tola har skrevet en norsk tekst. Den norske tittelen er «Å plystre gir humør». Jens Book-Jenssen og Levins orkester utgav den på 78-platen Columbia GN 559 i 1938.
Lákšjohka

Fiske

Som fiskeelv har Lákšjohka vært blant de best besøkte av Tanas sideelver på norsk side. Elva har en typisk smålaksbestand, og med et lite innslag av større laks. Ei fisketrapp i fossen Lákšjohgorži, 7 kilometer over munningen i Tana, gjør at laksen får tilgang til lange elvestrekninger, både i selve Lákšjohka og de tre sideelvene Gurtejohka, Deavkkehanjohka og Gárppejohka. Siden 2009 har oppgangen av laks vært videoregistrert, og det er derfor god kunnskap om størrelsen på gytebestanden. Oppgangen har variert mellom 400 og 1 100 laks i året, mens fangsten fra 2006 til 2017 har variert mellom 75 og 458 laks.
Foruten laks finnes det også fine bestander av røye og ørret i Lakšjohka. Før laksetrappa ble bygget skal det ha vært en enda sterkere ørretbestand i øvre del av elva, men det er fortsatt mulig å få brunørret på både 1 og 2 kg. Det er også registrert noen få sjøørreter forbi videokameraet. Det er også noe harr å få i nedre del av elva.
Motorola 68451

Motorola 68451 er en tidligere minnehåndterer som ble lansert av Motorola til bruk for 32-biter CISC mikroprosessoren Motorola 68010. MC 68451 støttet et 16 Mb adresserom samt sørget for minnehåndtering og beskyttelse av minnet mot uautorisert aksess.
89th Airlift Wing

89th Airlift Wing er en ving i U.S. Air Force. Den er forlagt til Joint Base Andrews i delstaten Maryland, og har omkring 1.000 ansatte. Vingen utfører flyvninger betegnet Spesial Air Mission (SAM), kommunikasjon og logistikk for USAs president, visepresident, regjeringsmedlemmer, militær sjefer og andre høytstående øvrighetspersoner fra USA.
Anotylus

Utseende

Små til middelsstore kortvinger. Kroppen er litt flattrykt. Hodet er stort og bredt (omtrent så bredt som pronotum), mer eller mindre kvadratisk på form. Fasettøynene er ganske små. Pronotum er bredest ved eller like bak framhjørnene, med tydelige, dype lengdefurer i midten. Dekkvingene er ganske korte. Bakkroppen er sylindrisk, med opphøyde sidekanter. I forhjørnene av hvert ryggledd er det et lite, trekantet, avgrenset felt. Beina er ganske korte.

Levevis

I alle fall noen av artene i denne slekten er vanlige ved gjødsel, der de trolig lever av andre insekter som spiser av gjødselen.
Schloss Rastede

Schloss Rastede er et slott i Rastede i nærheten Oldenburg i Tyskland. Det var bolig for Oldenburgs herskere. Det eies nå av Christian Herzog von Oldenburg.
Aalsmeer

Byen Aalsmeer

Den er hjemsted for den største blomsterauksjonen i verden. Byen kalles derfor av mange for verdens blomsterhovedstad. Nærheten til flyplassen er nok avgjørende for mye fraktes med fly både inn og ut av markedet. Videre har byen en gotisk katedral.

Byer

Kommunen består av følgende byer og tettsteder: Aalsmeer, Kudelstaart, Oosteinde og bygda Calslagen.
Brennkopper

Behandling

Ved lettere tilfeller av brannkopper kan dette behandles med bakteriedrepende kremer. Ved alvorligere tilfeller må behandlingen suppleres med spesialbad og antibiotikatabletter.
Fusidinsyreresistente bakterier har økt de siste 10 årene. Siden 1980-tallet har brennkopperbakterier blitt tiltagende motstandsdyktige mot vanlige penicilliner, så nå brukes oftest for eksempel dikloksacillin (Diclocil), cefalexin (Keflex), med fler.
Etter første behandlingsdag med lokalbehandling og tabletter smitter brennkopper ikke.
Solen og lysbehandling kan også være en del av behandlingen. Ved store skorper må skorpene fuktes og fjernes, for eksempel med pinsett.

Resistens

Det er nå stort utbredt resistens overfor fusidinsyre, bacitracin og penicillin blant brennkopper.

Smitte/tilbake i barnehage

Barn må holdes hjemme fra barnehage/ skole til brennkoppene er under kontroll, slik at ikke smitte spres til andre barn. Dersom brennkoppene kan tildekkes med plaster, vil de ikke smitte. Brennkoppene må være helt inntørket før barnet kan gå i barnehagen / Skolen, smittefaren er der helt til sårene er grodd. Generelt gjelder at smittefaren avtar raskt når antibiotikabehandling er startet
Wendy Schaal

Tidlig liv

Schaal ble født i Chicago i Illinois som datter av Lois (født Treacy) og avdøde skuespiller Richard Schaal. Hun er stedatter av skuespillerinnen Valerie Harper.

Karriere

Den 30. mars 2012 sluttet Screen Actors Guild (SAG) og American Federation of Television and Radio Artists (AFTRA) seg sammen og dannet en ny union SAG-AFTRA. Som et resultat  av denne sammenslåing anla en gruppe på om lag 70 skuespillere, inkludert Schaal, rettssak mot SAGs president Ken Howard og flere visepresidenter. De krevde sammenslåingen ugyldig og de to foreninger adskilt, fordi valg holdt både i SAG og AFTRA var uriktige. Forlik ble inngått 17. mai 2012.

Privatliv

Schaal var gift med Stephen M. Schwartz fra 1977 til 1987. Hun har to sønner, Adam og Victor.
Laskariske dynasti

Familiens historie

Den første forekomsten av navnet er funnet i 1059, i et testamente fra Eustathios Boilas, men de personene som nevnes her var enkle bønder. En annen familie med etternavnet Laskaris er kjent i Tessaloniki fra ca. 1180, men en eventuell forbindelse med det senere keiserdynastiet er uklar.
Den første Laskaris av betydning var Konstantin Laskaris og Teodoros I Laskaris, sønner av Manuel Laskaris og Ioanna Fokaina Karatzaina (Ἰωάννα Φώκαινα Καράτζαινα), som fikk fremtredende posisjoner i Konstantinopel i de siste årene av det angelanske dynasti, da Teodoros I hadde giftet seg med Anna Komnene Angelina, en datter av Alexios III Angelos. Ifølge den samtidige historikeren Niketas Khoniates ble Konstantin Laskaris utropt til keiser i imperiet umiddelbart før korsfarerne fra det fjerde korstog inntok byen, og han flyktet dagen etter utnevnelsen. Han ledet senere motstanden mot det latinske styret i Konstantinopel, men det var Teodoros I som etablerte det bysantinske styret i eksil i Nikea. Det nevnes også tre eldre brødre, Manuel, Mikael og George, og to yngre, Alexios og Isak.
Konstantin døde trolig ca. 1211. Teodoros I, hvis barn Nikolaus og Johannes døde ca. 1212, ble etterfulgt av sin svigersønn Johannes III Dukas Vatatzes som var gift med Irene Laskarina, datter av Teodoros I. Johannes måtte kjempe mot rivalene Isak og Alexios, brødre av Teodoros I. De flyktet til Konstantinopel og søkte hjelp hos Det latinske rike. Johannes III vant en avgjørende seier mot dem i 1224 (slaget ved Poimanenon) og han kunne starte en offensiv mot latinerne. Johannes III døde i 1254 og ble etterfulgt av sin sønn Teodoros II Laskaris. Han døde allerede i 1258 og etterlot seg sin nyfødte sønn Johannes IV Laskaris på keisertronen. Nå gjennomførte en aristokratisk gruppering rundt Mikael VIII Palaiologos et statskupp og Mikael VIII ble først regent, deretter medkeiser. I 1261 sto han i spissen for gjenerobringen av Konstantinopel og han lot seg krone som enekeiser. Den unge Johannes IV ble ignorert. Senere ble han blindet og satt i fengsel til sin død i 1305.
Under det nye palaiologiske dynasti fikk enkelte andre medlemmer av Laskaris-familien beholde en viss innflytelse. Da det osmanske rike begynte å true imperiet og Konstantinopel utover på 1300-tallet, flyktet mange av Laskaris-familien til Italia.

Laskaris-familien i Italia

I 1269 ble greven av Vintimiglia, Gugliemo Pietro I Balbo gift med Eudoxia Laskarina, datter av keiser Teodoros II. Fra dette ekteskapet stammet dynastiet Laskaris av Tenda som styrte distriktet Tende fram til 1501 da den siste fra dette dynastiet, Anne Laskaris, døde og styret ble overtatt av hennes manns slektninger i det franske Savoy-dynastiet.
Pseudolampetis

Levevis

Som hos de fleste andre praktbiller utvikler larvene seg i død ved.

Utbredelse

Slekten er utbredt i Sør-Amerika.
Gaberella

Utseende

En liten (ca. 3 millimeter), kort og  bred, blank, mørkt brunrød bladbille. Antennene er gulrøde, tynne, omtrent halvparten så lange som kroppen. Pronotum er rundet, ved roten så bredt som dekkvingene, som er hvelvede med kraftige, nedsenkede punktrader. Beina er røde, noe kraftige, særlig forbeina, lårene med en tann på undersiden nær spissen.

Levevis

Både larvene og de voksne (imago) er planteetere.

Utbredelse

Slekten er utbredt i Sentral-Afrika og er kjent fra Sudan (skal trolig være Sør-Sudan?), Uganda, Kongo, Ekvatorial-Guinea, Kamerun og Elfenbeinskysten.
Jæren Boligbyggelag

Jæren Boligbyggelag ble startet 13. januar 1961 som Time Boligbyggelag, men endret navn i 2002 til dagens. Laget og opererer i kommuner på Jæren i Rogaland. Fra 1. januar 2011 fusjonerte Jæren BBL med OBOS. Siden 2015 har de delt kontorer med Block Watne på Bryne.
Boligbyggelaget har ca. 1000 medlemmer og forvalter 800 boliger i 30 borettslag, sameier og andre selskap.
Jæren Boligbyggelag er en del av Norske Boligbyggelags Landsforbund (NBBL).
Men livet lever

Men livet lever er tredje og siste roman i Landstryker-trilogien, eller August-trilogien, av Knut Hamsun. Den ble utgitt første gang 5. oktober 1933. Boken høstet svært stor omtale i pressen ved utgivelsen, og ble bl.a. kalt «den boken som alle har gledet sig til og ventet på i uker og måneder.»

Handling

August, som måtte flykte fra Polden i slutten av August (den andre boken i trilogien), dukker opp igjen 15 år senere i Segelfoss. Han er nå i sekstiårene, og arbeider for byens største handelsmann og etterhvert også konsul, Gordon Tidemand, sønn av Theodor på Bua (kjent fra bøkene Børn av tiden og Segelfoss by). August blir av byens folk bare omtalt som Altmulig, og det tidligere begjæret etter å skape utvikling, forandring og storhet synes å være borte. August er nå en hjelper og uunnværlig altmuligmann, som tilsynelatende har funnet sin plass under konsulens vennlige regime. Han tumler med religiøse grublerier og en håpløs forelskelse i en ung pike fra et fattig bondehjem. En dag kommer Pauline, landstrykerkameraten Edevarts søster fra Polden, til Segelfoss med en stor pengesum, og Augusts ustyrlige virketrang blir vekket på ny.

Privatlivet mens romanen ble skrevet

Romanen er én av to som ble skrevet mens han eide sin første bil.
Gamle Aker kirkegård

Gamle Aker kirkegård omkranser Oslos eldste bygning, Gamle Aker kirke fra 1100-tallet. Kirken og kirkegården har adresse Akersbakken 26, og danner et grøntareal som strekker seg mellom Telthusbakken og Akersbakken i Oslos nordlige sentrumsområde. Like sørvest for gravlunden ligger den større og mer kjente Vår Frelsers gravlund. I berget under kirken og kirkegården finnes det fortsatt spor etter gruvedrift fra middelalderen. Også kirkegårdens historie strekker seg tilbake til middelalderen, mens de yngste delene er anlagt på 1940-tallet. Kirkegården ble også utvidet i 1918 og 1929. I dag benyttes gravplassen kun ved urnenedsettelse for personer med tilknytning til menigheten.
Under andre verdenskrig ble dronning Mauds sarkofag i all hemmelighet oppbevart i Gamle Aker kirke.
Rex Linn

Bakgrunn

Etter utdannelsen forsøkte Linn en karriere i bank og arbeidet seg opp til visepresident ved Lakeshore Bank inntil han gikk av den 5. juli 1982 da banken ble nedlagt for insolvens. Linn klarte å overbevise en agent å ta sjansen på ham og representere ham i Oklahoma. På samme tid aksepterte han en jobb i et oljeselskap hvor han overvåket feltarbeidet i vestlige Oklahoma. 
Samtidig bedrev han prøvespill for reklameinnslag for film og fjernsyn.

Skuespiller

Til slutt fikk han en del mindre roller i ulike prosjekter før han fikk sjansen til å spille i sin første film, Dark Before Dawn, som ble produsert av hans beste venn, Edward K. Gaylord II. Enda viktigere var det at han også var assosiert produsent for samme film. Dette ga ham innsyn i den kreative prosessen i å lage film samtidig som han fikk sjansen til å være skuespiller.
I 1989 fikk Rex Linn spille i sin første betydelige rolle, da som seriemorderen Floyd Epps i Night Game hvor også Roy Scheider hadde en hovedrolle. Etter denne filmen og en rolle som sheriff i TV-serien Young Riders, besluttet han å dra vestover. Han solgte huset, lastet alt han eide i en bil og den 5. februar 1990 dro han til Los Angeles. I de første tre årene studerte han skuespill med Silvana Gallardo i Studio City og arbeidet med en nær venn og en annen kjempende skuespiller, Robert Knott, som arbeider ved ulike byggejobber.
Gradvis fikk Linn roller, småroller i filmer som My Heroes Have Always Been Cowboys (1991), Thunderheart (1992), og Sniper (1993), og gjesteroller i TV-serier som Northern Exposure, Raven og The Adventures of Brisco County Jr. I april 1992 fikk han sitt første gjennombrudd da han fikk rollen som Richard Travers i spillefilmen Cliffhanger. Denne filmen viste seg å være vesentlig for å gi ham den eksponering han trengte for å nå neste nivå.
Etter Cliffhanger har Linn opptrådt i 35 filmer med et økende antall årlig. Linns nyeste arbeider er blant annet en uavhengig produksjon, Cockfight (også kalt The Round and Round), som ble utgitt i 2004. Deretter Zodiac i 2005 og Abominable i 2006. Han har også hatt periodiske roller i flere TV-serier, mest nylig som sersjant Frank Tripp i CSI: Miami, en rolle som han i henhold til en artikkel i avisen Oklahoman (27. desember 2004) ble lurt til å lese for, men som han siden har hatt.
Paul Goudime-Levkowitch

Biografi

Goudime-Levkowitch ble født i St. Petersburg i Russland. Han var sønn av general Paul Konstantinovich Goudime-Levkowitch (1842-1907). Han ble i oktober 1906 gift med Evelyn Green (1880-1944).
Goudime-Levkowitch blev utdannet på Den Kejserlige Pageskole i St. Petersborg og virket efter utnevnelsen til løytnant som offiser i forskjellige gardeenheter i St. Petersburg. I 1904-05 deltok han i den Russisk-japanske krig, hvor han ble hårdt såret. I 1909-1917 var han russisk militærattaché i Athen, men efter den russiske revolusjon i 1917 ønsket han ikke å tjene Sovjetunionen og bodde derfor i en årrekke i la Napoule nær Cannes i Frankrike. Her skapte han en særdeles omfattende samling av førrevolusjonære russiske uniformer, våpen, medaljer og annet militært materiale, som han samlet inn fra andre eksil-russiske offiserer. Samlingen kalte han Det Keiserlige Russiske Hærmuseum. I 1943 overførte han samlingen til Tøjhusmuseet i København, og kom også selv til København, hvor han bistod med samlingens nærmere registrering. Han bodde i Danmark frem til 1952 da han reiste hjem til La Napoule, hvor han døde i 1953.
Goudime-Levkowitch' samling er en av verdens fornemste av keiserlige russiske militære gjenstander. Den har vært gjenstand for flere spesialutstillinger og inngår nu som en av de samlinger som presenteres i den basisutstilling som ble åpnet på Tøjhusmuseet i 2013.
Tempelfly

Utseende

Et ganske stort (vingespenn 41 – 48 mm), kraftig, gulgrått eller olivengrått nattfly. Vingene er ganske tynt skjellkledte og litt gjennomsiktige. Kroppen og forvingen er gulgrå eller olivengrå, forvingen med tre sterkt tannete, mørke tverrstriper. De to innerste (mellomlinjene) avgrenser et trapesformet midtfelt som ofte er litt mørkere enn resten av vingen. Nyre- og ringmerkene er lyse og tydelige, men ringmerket er redusert til en liten, lys flekk. Bakvingen er lyst brungul, med en uklar, grå tverrlinje.

Levevis

Arten finnes helst i åpne områder. Larven lever først inne i stenglene og så i røttene på ulike planter i skjermplantefamilien, blant andre bjørnekjeks (Heracleum spp.), kvann (Angelica archangelica), sløke (Angelica sylvestris) og skvallerkål (Aegopodium podagricum). De voksne sommerfuglene flyr i september – oktober før de overvintrer og flyr på ny i april – mai. Denne arten har store bestandssvingninger fra år til år og også over lengre tidsperioder.

Utbredelse

Den er utbredt i Europa nord for Alpene, videre østover til Sibir. Den forekommer også i en del fjellområder i Sør-Europa. I Norge er den funnet over hele landet bortsett fra det nordligste og østligste Finnmark.
Leonardo Brescia

Leonardo Brescia (født 1520 i Ferrara, død 1582) var en italiensk maler i renessansen. Han var født og virket i Ferrara, og arbeidet med Bastianino. Han malte en Jomfru Marias himmelfart for kirken II Gesu, en Bebudelse for Madonna del Buon Amore; og en Oppstandelse for Santa Monica.